**ОШ “Сремски фронт” Шид**

**ПРИРОДА И ДРУШТВО - 4. РАЗРЕД- септембар**

|  |  |  |  |
| --- | --- | --- | --- |
| **ТЕМА** | **НАСТАВНА ЈЕДИНИЦА** | **СТАНДАРДИ ПОСТИГНУЋА** | **КЉУЧНИ ПОЈМОВИ КОЈЕ ЈЕ ПОТРЕБНО ДА УЧЕНИК УСВОЈИ ( ЗА КОЈЕ ЈЕ ПОТРЕБАН ПРЕВОД)** |
| **Моја домовина део света** | Територија и границе | - Ученик зна географски положај своје државе и њене основне одреднице: територија, границе, главни град;  -Ученик уме да пронађе на карти и глобусу континент на коме се налази његова држава и да пронађе његову државу;  -Ученик уме да чита географску карту примењујући знања о странама света и значењу картографских знакова | 1. Географска карта је поједностављен приказ Земљине површине или неког њеног дела на равној површини - на папиру . 2. Стране света су : исток, запад, север, југ. Потребне су нам да бисмо се лакше оријентисали у простору и на географској карти. На врху географске карте се налази север, на дну је југ, на десној страни је исток, а на левој запад. 3. На карти света видимо континенте, океане, мора, државе 4. Глобус је умањени, лоптасти приказ планете Земље. 5. Државна територија је земљиште ограничено државном границом и ваздушни простор изнад ње. 6. Државна граница је линија која раздваја државу од суседних држава. Може бити природна ( у виду реке, планине, мора..) или вештачка - њу су одредили и нацртали људи. 7. Држава Србија се налази у Европи , на Балканском полуострву . Државе са којима се граничи су: Мађарска, Румунија, Бугарска, Македонија, Албанија, Црна Гора, Босна и Херцеговина и Хрватска 8. Шид је градић који се налази у Војводини, у Срему , на граници са Хрватском, на падинама планине која се зове Фрушка Гора 9. Држава Авганистан се налази у Азији, граничи се са Ираном, Туркменистаном, Узбекистаном, Таџикистаном, Кином и Пакистаном 10. Овај податак би требало да се да и за Ирак, Иран, Сирију, Пакистан... 11. Симболи државе су химна, грб и застава 12. Опис заставе Србије: тробојка : црвена, плава и бела боја. На њој се налази грб - црвени штит са двоглавим орлом , а изнад је круна 13. Опис свих застава држава из којих долазе деца мигранти 14. Назив химне Србије: Боже правде 15. Називи химни држава из којих долазе деца мигранти 16. Главни град Србије и главн градови Ирака, Ирана, Авганистана, Сирије. |
| Положај републике Србије |
| Основне одреднице државе Србије |

**Задаци за проверу:**

Са којим државама се граничи Србија?

Како се зове град у коме се сад налазиш?

Где се налази тај град?

Шта је државна територија?

Шта је државна граница?

Које врсте границе постоје?

На ком континенту се налази држава у којој си рођен/а?

На ком континенту се налази Србија?

Са којим државама се граничи држава у којој си рођен/а?

Са којим државама се граничи Србија?

Покажи на географској карти стране света. Како се зову стране света?

Покажи на географској карти државу у којој си рођен

Покажи на географској карти Европу

Покажи на географској карти Србију

Покажи на географској карти пут који си прешао /ла до Србије ( задатак за напредни ниво)

Који су симболи државе?

Како изгледа застава Републике Србије?

Како изгледа застава државе у којој си рођен/а?

Како се зове химна Републике Србије?

Како се зове химна државе у којој си рођен/а?

Како се зове главни град Републике Србије?

Како се зове главни град државе у којој си рођен/а?

Како изгледа грб Републике Србије?

Како изгледа грб државе у којој си рођен/а?